
Αριθ. ΑΙΑΑΑ/80/72/13952 (1) 

Ρύθμιση θεμάτων υπηρεσιακών συμβουλίων. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1) Τις διατάξεις: 

α) των άρθρων 14, 17 και 30 του Ν. 1586/1986 και 

β) του άρθρου 23 του Ν. 1735/1987. 

2) Το γεγονός ότι: α) σε ορισμένες υπηρεσίες δεν έχουν εκδοθεί οι οργανι¬ 
σμοί, β) την 31.12.1988 λήγει η θητεία των μελών των υπηρεσιακών συμ¬ 
βουλίων, και γ) Οι εκλογές για την ανάδειξη των εκπροσώπων των .υπαλ¬ 
λήλων στα υπηρεσιακά συμβούλια δεν θα έχουν ολοκληρωθεί πριν από το 
Μάρτιο του 1988, αποφασίζουμε: 

1. Για τα Υπουργεία και τα Ν.Π.Δ.Δ. της περ. α του άρθρου 30 του 
Ν. 1586/1986, όπως τροποποιήθηκε με το,α' εδάφιο της παρ. 17 του άρ¬ 
θρου 23 του Ν. 1735/1987, εφόσον την 1.1.1989 δεν έχουν εκδώσει ορ¬ 
γανισμό, εξακολουθούν να λειτουργούν, τα υπάρχοντα υπηρεσιακά συμβού¬ 
λια, μέχρι να ορισθούν τα μέλη των υπηρεσιακών συμβουλίων του άρθρου 
14 του Ν. 1586/1986, τα οποία συστήνονται και συγκροτούνται μετά τη 
δημοσίευση του οργανισμού της οικείας υπηρεσίας. Τα συμβούλια που δεν 
έχουν συγκροτηθεί με τις διατάξεις του,άρθρου 14 του Ν. 1586/1986 δεν 
έχουν αρμοδιότητα να επιλέγουν προϊσταμένους με τις διατάξεις του άρθρου 
14 του Ν. 1586/1986. 

2. Τα νοσηλευτικά ιδρύματα που δημοσιοποιήθηκαν με τις διατάξεις του 
Ν. 1397/1983 και μέχρι την 1.1.1989 δεν έχουν μόνιμο προσωπικό, ■ 
μπορεί να συστήσουν και να συγκροτήσουν υπηρεσιακά συμβούλια με τις 
διατάξεις που ίσχυαν πριν από την 1.4.1986, τα οποία θα λειτουργούν μέ¬ 
χρι να οριστούν τα μέλη του υπηρεσιακού συμβουλίου σύμφωνα με τις δια¬ 


τάξεις του άρθρου 14 του Ν. 1586/1986. Κατά τα λοιπά έχουν εφαρμογή 
οι υπόλοιπες διατάξεις της απόφασης αυτής. , 

3. Σε όσες υπηρεσίες έχουν συγκροτηθεί τα Υπηρεσιακά Συμβούλια του 
άρθρου 14 του Ν. 1586/1986, παρατείνεται η θητεία των μελών των εκ¬ 
προσώπων των υπαλλήλων, μέχρι την εκλογή των αιρετών εκπροσώπων 
σύμφωνα με την απόφαση ΑΠ. ΔΙΚΠΡ/Φ80/30/8703/19.9;1988 
(ΦΕΚ 684 Β'). Η θητεία όλων των μελών των Υπηρεσιακών Συμβουλίων 
του άρθρου 14 του Ν. 1586/1986 (αιρετών και μη) λήγει την 
31.12.1990. 

4. Οι διατάξεις του άρθρου 18 της Υπουργικής απόφασης Α'.Π. ΔΙΚΠΡ/ 
Φ80/30/8703/19.9.1988 (ΦΕΚ 684 Β') για τον τρόπο, διαδικασία'καϊ" 
προϋποθέσεις εκλογής των εκπροσώπων των υπαλλήλων στα Υπηρεσιακά 
Συμβούλια του προσωπικού των δημοσίων υπηρεσιών και των Ν.Π.Δ.Δ. θά 
έχει εφαρμογή σ’ όσες υπηρεσίες εκδώσουν νέο οργανισμό με αφετηρία τη 
δημοσίευση της απόφασης σύστασης συγκρότησης του οικείου Υπηρεσιακού 
Συμβουλίου με τις διατάξεις του άρθρου 14 του Ν. 1586/1986. Οι διατά¬ 
ξεις της πιο πάνω απόφασης (ΦΕΚ 684/Β - ) εφαρμόζονται στους μονίμους 
μόνο υπαλλήλους. 

Η απόφαση αυτή να δημοσιευθεί στην Εφημερίδα της Κυβερνήσεως και 
να κυρωθεί με νόμο. 

Αθήνα, 23 Δεκεμβρίου 1988 

Ο ΥΠΟΥΡΓΟΣ 

; ΑΓΑΜΕΜΝΩΝ ΚΟΥΤΣΟΓΙΩΡΓΑΣ 
--♦- 

Αριθ. 32845 ' (2) 

Χορήγηση έκτακτης οικονομικής ενίσχυσης στους μισθωτούς της επιχ/σης 

«ΜΥΛΟΙ ΘΕΣΣΑΛΙΑΣ - ΓΕΩΡΓΙΟΣ ΧΑΤΖΗΚΡΑΝΙΩΤΗΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: . 

1. Τις διατάξεις της παρ. 3 του άρθρου 17 του Ν. Δ/τος 2961/54 «περί 

συστάσεως οργανισμού Απασχολήσεως & Ααφαλίσεως Ανεργίας», όπως 
τροποποιήθηκε αργότερα. , ί- 

2. Τις διατάξεις του Ν. Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 4171/88 απόφαση τού Δ.Σ. του ΟΑΕΔ (αρ. Συνεδρίασης 
332/20.12.88) που μας υποβλήθηκε με το αρ. 120301/21.12.88 έγ¬ 
γραφο του Οργανισμού. 

. 4. Το γεγονός ότι στην προκειμένη περίπτωση συντρέχουν, εξαιρετικοί' 

λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής ενί- 
σχυσης από είκοσΐ',πέντέ χιλιάδες (25.000) δρχ.,στου καθένα άπότους (20) 
μισθωτούς της επίχ/σης «ΜΥΛΟΙ ΘΕΣΣΑΛΙΑΣ - ΓΕΩΡΓΙΟΣ ΧΑΤΖΗ- 
ΚΡΑΝΙΩΤΗΣ» Αθηνών και Λάρισας, η οποία θα θεωρηθεί ως προκατα¬ 
βολή και θα παρακρατηθεί από την τακτική επιδότηση για όσους τελικά δι¬ 
καιωθούν αυτής.> · · 

2. Η αξίωση της Γ Αδίραπάνω οικονομικής ενίσχυσής παραγράφεται μετά 
εξήντα (60) ημέρες από την κοινοποίηση της απόφασης αυτής στην αρμόδια 
για την επιδότηση Υπηρεσία. 

















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή, που κοινοποιείται για εκτέλεση, να δημοσιευθεί στην 
Εφημερίδα της Κυβερνήσεως. 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

-♦- 

Αριθ. 19117 (3) 

Δημοσίευση στην Εφημερίδα της Κυβερνήσεως της από 7.12.88 Σ.Σ.Ε. 
περί των όρων αμοιβής και εργασίας των οδηγών αυτοκινήτων δασικών 
υπηρεσιών του Υπουργείου Γεωργίας με σύμβαση εργασίας ιδιωτικού 
δικαίου. 

Ο ΥΦΥΠΟΥΡΓΟΣ ΕΡΓΑΣΙΑΣ 

■Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπληρώ¬ 
θηκε από το Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και του 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε στις 9.12.88 και συντάχθηκε το υπ’ αρ. 231/88 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των οδηγών αυτοκινήτων δασικών" 

υπηρεσιών του Υπουργείου Γεωργίας, με σύμβαση εργασίας ιδιωτικού 

δικαίου. 

Στην Αθήνα σήμερα 7 Δεκεμβρίου του έτους χίλια εννιακόσια ογδόντα 
οκτώ (1988) οι υπογεγραμμένοι: 

α) Κων/νος Μπαζιώτης υπάλληλος του Γενικού Λογ/ρίου του Κράτους 
εκπρόσωπος του Δημοσίου δυνάμει της αριθμ. 7181/11118/22.1.88 
απόφαση του Υπουργού Οικονομικών. 

β) Βασίλειος Γεωργίου, Πρόεδρος του Πανελλήνιου Συλλόγου Οδηγών 
αυτοκινήτων δασικών υπηρεσιών του Υπουργείου Γεωργίας νομίμως εξου¬ 
σιοδοτημένοι, δυνάμει του αριθ. 54/1988 1988 πρακτικού συνεδρίασης 
του Διοικητικού Συμβουλίου της παραπάνω Συνδικαλιστικής Οργάνωσης 
συνομολογήσαμε και συναποφασίσαμε τη σύνταξη και υπογραφή της πα¬ 
ρούσας Ειδικής Συλλογικής Σύμβασης Εργασίας η οποία έχει ως κατω¬ 
τέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται οι οδη¬ 
γοί αυτοκινήτων δασικών υπηρεσιών του Υπουργείου Γεωργίας με σύμ¬ 
βαση εργασίας ιδιωτικού δικαίου. 

Άρθρο 2 

Από 1ης Ιανουάριου 1988 οι αποδοχές που λαμβάνονται υπόψη με βάση 
τις ισχύουσες ρυθμίσεις για τον υπολογισμό της Α.Τ.Α., όπως έχουν δια¬ 
μορφωθεί την 31 Δεκεμβρίου 1987, μαζί με το ποσό που προέκυψε από τη 
χορήγηση του διορθωτικού ποσοστού Α.Τ.Α. έτους 1987 (4,3%) αυξάνο¬ 
νται με την Α.Τ.Α., η οποία θα καταβάλλεται σύμφωνα με την αριθμ. 
119595/3511/18.12.1987 κοινή Υπουργική απόφαση «περί καθιερώ- 
σεως νέου τρόπου υπολογισμού της Α.Τ.Α.» (ΦΕΚ 772/Β/ 
31.12.1987). 

Άρθρο 3 

Οι αποδοχές της 31.12.87 που λαμβάνονται υπόψη, με βάση τις ισχύου- 
σες ρυθμίσεις για τον υπολογισμό της Α.Τ.Α., αυξάνονται κατά 1,2%.. , 

Άρθρο 4 

Κατά τα λοιπά εξακολουθούν να ισχύουν οι προϊσχύουσες ρυθμίσεις. 

Άρθρο 5 

Η ισχύς της παρούσας ΕΣΣΕ αρχίζει από 1ης Ιανουάριου 1988. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 

Αθήνα, 27 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
- 4- 

Αριθ. Α2β/οικ. 6119 ·'(4)_ 

Απόδοση χρηματικών ποινών Ν. 1729/87 άρθρο 27. 1 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: . 

1. Τις διατάξεις του Ν. 1729/87 άρθρο 27 «Καταπολέμηση της διάδο¬ 
σης των ναρκωτικών, προστασίας των νέων και άλλες διατάξεις». 

2. Την υπ’ αριθμ. 904/88 απόφαση περί εκχωρήσεως αρμοδιοτή¬ 


των. 

. 3. Την ανάγκη αντιμετώπισης δαπανών για την εφαρμογή προγραμμά¬ 
των θεραπείας και κοινωνικής επανένταξης των εξαρτημένων από ναρκωτι¬ 
κές ουσίες ατόμων, αποφασίζουμε: 

Τα έσοδα από χρηματικές ποινές και δεσμεύσεις που επιβάλλονται κατά 
την εφαρμογή του Ν. 1729/87 άρθρ. 27 κατανέμονται ως εξής: 

Υπουργείο Υγείας, Πρόνοιας & Κοιν. Ασφαλίσεων: 65%. 

Υπουργείο Δικαιοσύνης: 35%. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΔΙΚΑΙΟΣΥΝΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΒΑΣΟΣ ΡΩΤΗΣ ΕΜΜ. ΣΚΟΥΛΑΚΗΣ 

Αριθ, Α2α/31847 (5) 

Ορισμός αναγκαιούντος προσωπικού για πρόσληψη στο Κ.Π.Μ. Αρ. Φλώ¬ 
ρινας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 410/88 (ΦΕΚ 191 /Α'/88) «Κωδικοποίηση 
σε ενιαίο κείμενο των διατάξεων της κειμένης νομοθεσίας, που αφορούν το 
προσωπικό με σχέση εργασίας Ιδιωτικού.Δικαίου του Δημοσίου, των Οργα¬ 
νισμών Τοπικής Αυτοδιοίκησης και των λοιπών Νομικών Προσώπων Δη¬ 
μοσίου Δικαίου». 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το απόσπασμα πρακτικού της αριθμ. 10/26.10.88 συνεδρίασης του 
Δ.Σ. του Κ.Π.Μ. Αρρένων Φλώρινας. 

4. Το έγγραφο του Κ.Π.Μ. Αρρένων Φλώρινας αριθ. Β1/365/ 
15.11.88. 

5. Τις επείγουσες ανάγκες του Κέντρου Παιδικής Μέριμνας Αρρένων 
Φλώρινας, που δεν μπορούν να καλυφθούν από το υπάρχον προσωπικό ή με 
προσωπικό με απόσπαση από άλλες υπηρεσίες, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη στο 
Κέντρο Παιδικής Μέριμνας Αρρένων Φλώρινας, σε μία (1) πλύντρια με 
σχέση εργασίας ιδιωτικού δικαίου για χρονικό διάστημα μέχρι οκτώ (8) μή¬ 
νες για την κάλυψη επειγουσών υπηρεσιακών αναγκών του Κ.Π.Μ. Αρρέ¬ 
νων Φλώρινας, με τον όρο ότι έχει προβλεφθεί σχετική πίστωση στον προϋ¬ 
πολογισμό του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 
Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. Δ2α/31863 (6) 

Προσωρινή πρόσληψη προσωπικού στον Ζ' Κρατικό Παιδικό Σταθμό Λάρι¬ 
σας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 τ.Α'). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

..... 3,-Το πρακτικό της αριθ. 16/9.11.88 συνεδρίασης του Διοικητικού 
Συμβουλίου του Ζ' Κ.Π.Σ. Λάρισας. 

4. Το έγγραφο της Δ/νσης Κοιν. Πρόνοιας της Νομαρχίας Λάρισας αριθ. 
5990/10.11.88. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν από προ¬ 
σωπικό που να υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη στον 
Ζ' Κρατικό Παιδικό Σταθμό Λάρισας σε μία (1) υπάλληλο βοηθητικού προ¬ 
σωπικού μαγειρείου και μία (1) υπάλληλο καθαριότητας - βοηθητικών ερ¬ 
γασιών, με σχέση εργασίας ιδιωτικού δικαίου και για χρονικό διάστημα μέ¬ 
χρι οκτώ (8) μήνες, για την αντιμετώπιση επειγουσών υπηρεσιακών ανα¬ 
γκών και τον όρο να υπάρχει σχετική πίστωση στον προϋπολογισμό του 
Σταθμού. · 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Αριθ. Α2α/31878 (7) 

Πρόσληψη προσωπικού στο Α' Θεραπευτήριο Χρονιών Παθήσεων Αθηνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 410/88 «κωδικοποίηση σε ενιαίο κείμενο των 
διατάξεων της κείμενης νομοθεσίας και αφορούν το προσωπικό με σχέση ερ¬ 
γασίας ιδιωτικού δικαίου του Δημοσίου, των Οργανισμών Τοπικής Αυτο¬ 
διοίκησης και των λοιπών Νομικών Προσώπων Δημοσίου Δικαίου» (ΦΕΚ 
191/Α788). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το έγγραφο του Α' Θ.Χ.Π. Αθηνών αριθ. 577/27.10.88. 

4. Το έγγραφο της Δ/νσης Προστασίας Ηλικιωμένων αριθ.Γ3/5166/ 

21 . 11 . 88 . 

5. Τις επείγουσες ανάγκες του Α' Θεραπευτηρίου Χρονιών Παθήσεων 
Αθηνών που δεν μπορούν να καλυφθούν από το υπάρχον προσωπικό ή με 
προσωπικό με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη στο 
Α' Θεραπευτήριο Χρονιών Παθήσεων Αθηνών σε τρεις (3) πρακτικούς νοσο¬ 
κόμους με σχέση εργασίας ιδιωτικού δικαίου, για χρονικό διάστημα μέχρι 
οκτώ (8) μήνες, και εγκρίνουμε την αριθ. 48/26,10.88 απόφαση του Δ.Σ. 
του Α' Θεραπευτηρίου Χρονιών Παθήσεων, για την πρόσληψη στο θερα¬ 
πευτήριο, από ανάληψη υπηρεσίας των πρακτικών νοσοκόμων: α) Παναγι¬ 
ώτη Καλούδη, Ιωάννη Μίκριτιτς και Αρτεμίσιας Κόλλια, με σχέση εργα¬ 
σίας ιδιωτικού δικαίου για χρονικό διάστημα μέχρι οκτώ (8) μήνες, για την 
κάλυψη επειγουσών υπηρεσιακών αναγκών του Θεραπευτηρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-φ- 

Αριθ. Α2α/31996 (8) 

Ορισμός αριθμού αναγκαιούντος προσωπικού για πρόσληψη στους Κρατι¬ 
κούς Παιδικούς Σταθμούς Μαγούλας και Γ' Χαϊδαρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 τ.Α'). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Τις επείγουσες και απρόβλεπτες ανάγκες που προκύπτουν από τη λει¬ 
τουργία των Κρατικών Παιδικών Σταθμών και πέραν της 16ης ώρας λόγω 
του συνεχούς ωραρίου των καταστημάτων. 

4. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού ’ για πρόσληψη 
στους Κρατικούς Παιδικούς Σταθμούς Μαγούλας και Γ' Χαϊδαρίου σε δύο 
(2) Βρεφονηπιοκόμους (μία για κάθε Σταθμό), με τυπικά προσόντα τα ορι¬ 
ζόμενα στην αριθ. οικ. 2397/17.11.87 (ΦΕΚ 709/87 τ.Β’) κοινή υπουρ¬ 
γική απόφαση και σε περίπτωση που δεν υπάρχουν υποψήφιοι με αυτά τα 
προσόντα, με απολυτήριο Γυμνασίου παλαιού τύπου ή Λυκείου, με σχέση 
εργασίας ιδιωτικού δικαίου και για χρονικό διάστημα μέχρι οκτώ (8) μήνες 
ί και για το απογευματινό ωράριο από της δέκατης τέταρτης (14ης) έως της 
I εικοστής (20ής) ώρας, για την αντιμετώπιση επειγουσών· υπηρεσιακών 
αναγκών. . ’ 1 ' 

1 Η απόφαση αυτή να δημοσιευθεί στην Εφημερίδα, της Κυβερνήσεως. 

1 Αθήνα, 8 Δεκεμβρίου 1988 

• I Ο ΥΠΟΥΡΓΟΣ .· · > > - 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 59Β' (9) 

Μέτρα για την πρόληψη και καταστολή της ζωοκλοπής στο Ν. Χανιών. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΧΑΝΙΩΝ 
Έχοντας υπόψη τις διατάξεις: 

α) Του άρθρου 12 παρ. 3 και 4 του Ν. 1481/1984 «περί Οργανισμού 
Υπουργείου Δημόσιας Τάξης». 

β) Του άρθρου 10 του Ν. 1300/1982 «περί μέτρων για την πρόληψη 
και καταστολή της ζωοκλοπής», καθορίζουμε τα ακόλουθα: 

Άρθρο 1. 

Κατοχή - αγοραπωλησία μεγάλων ζώων 

1. Η κατοχή μεγάλων ζώων αποδεικνύεται από υπεύθυνη δήλωση του 
Ν. 105/1969, περί νομίμου κατοχής αυτών, η οποία υπογράφεται από τον 
ιδιοκτήτη των ζώων. 

2. Οι προτιθέμενοι να προβούν στην πώληση ή την κατ’ άλλο τρόπο με¬ 
ταβίβαση της κυριότητας μεγάλων ζώων (ίππων, ημιόνων, όνων και βοοει¬ 
δών), υποβάλλουν στην επιτόπια Δημοτική ή Κοινοτική Αρχή την παρα¬ 
πάνω δήλωση και εφοδιάζονται με βεβαίωση κυριότητας, στην οποία ανα¬ 
γράφονται τα στοιχεία της ταυτότητάς τους, το είδος, το γένος, η ηλικία του 
ζώου και τα στοιχεία ταυτότητας του αγοραστή. 

3. Σε περίπτωση μεταπώλησης του ζώου, παραλαμβάνεται από το νέο 
αγοραστή η παραπάνω βεβαίωση, αφού προηγούμενα συνταχθεί επ’ αυτής 
σχετική πράξη αγοραπωλησίας και θεωρηθεί από την Αστυνομική Αρχή. 

Άρθρο ,2. 

Κατοχή μικρών ζώων 

Οι κτηνοτρόφοι και κάθε ιδιοκτήτης ή κάτοχος πέραν των δέκα (10) αι¬ 
γοπροβάτων οφείλουν όπως κατά μήνα Μάιο κάθε έτους υποβάλλουν στην 
επιτόπια Δημοτική ή Κοινοτική Αρχή και στην αρμόδια Αστυνομική Αρχή 
του τόπου μονίμου κατοικίας του κατόχου, υπεύθυνη δήλωση του Ν.Δ. 
105/1969 στην οποία θα αναγράφεται απ’ αυτούς, ο ακριβής αριθμός των 
κατεχομένων ζώων, αριθμητικώς, κατά είδος, γένος και στοιχεία σήμανσης 
ως και ο τόπος χειμερινής και θερινής βοσκής αυτών. Ένα (1) αντίτυπο της 
υπευθύνου δηλώσεως, θεωρημένο από τη Δημοτική ή Κοινοτική αρχή για 
το γνήσιο της υπογραφής, επιστρέφεται στο δηλούντα και επέχει θέση βε- 
βαιώσεως κυριότητας των κατεχομένων απ’ αυτούς ζώων. 

Άρθρο 3. 

Σήμανση μικρών ζώων 

1. α) Οι κάτοχοι μικρών ζώων (προβάτων, αιγών, εριφίων κ.λπ.) άνω 
των δέκα (10) υποχρεούνται για τη σήμανσή τους με σαμά στο αυτί κάθε 
ζώου, η οποία θα διατηρείται μέχρι τη σφαγή ή το θάνατό τους. 

β) Κάτοχοι αιγοπροβάτων απαγορεύεται να έχουν περισσότερα από ένα 
είδος σήμανσης (σαμά), εκτός εάν αυτά προέρχονταν από μεταβίβαση. Αυ¬ 
τοί που έχουν περισσότερα από ένα είδος σήμανσης υποχρεούνται μέσα σε 
μία διετία από την έναρξη ισχύος της παρούσας να περιορίσουν, τις σαμές σε 
μία. 

γ) Τα ζώα (αμνοί - ερίφια) που προορίζονται για ποίμνιο, σημαίνονται 
κατά το χρόνο του απογαλακτισμού τους. 

δ) Απαγορεύεται η σήμανση των μικρών ζώων με ολική ή μερική κοπή 
του ενός ή και των δύο αυτιών. 

ε) Σε περίπτωση αγοραπωλησίας ή ανταλλαγής ζώων η αρχική σαμά 
διατηρείται άθικτη. 

στ) Η σήμανση με πλαστικά σκουλαρίκια εξακολουθεί να ισχύει μέχρι 
εξαλείψεως δια σφαγής ή θανάτου των σημανθέντων μέχρι τώρα ζώων. 

2'. Οι κτηνοτρόφοι του Νομού 1 Χανιών, εκτός από τη σήμανση των αιγο¬ 
προβάτων στο αυτί, υποχρεούνται να χρωματίσουν με κοινό χρώμα την 
εμπρόσθια δεξιά ωμοπλάτη κάθε ζώου, το οποίο ν’ ανανεώνεται μετά από 
κάθε κουρά. 

α) Της επαρχίας ΑΠΟΚΟΡΩΝΟΥ με χρώμα κόκκινο. 

β) Της επαρχίας ΣΦΑΚΙΩΝ με χρώμα καφέ. 

γ) Της επαρχίας ΚΥΔΩΝΙΑΣ με χρώμα μπλε. 

δ) Της επαρχίας ΚΙΣΑΜΟΥ με χρώμα πράσινο. 

ε) Της επαρχίας ΣΕΛΙΝΟΥ με χρώμα κίτρινο. 

(κάθε επαρχία και άλλο χρώμα). 

τηρείται άθικτος και καμιά μεταβολή δεν επιτρέπεται. 

Άρθρο 4. ' 

Μετακίνηση αιγοπροβάτων 

0ι κτηνοτρόφοι που μετακινούν τα αιγοπρόβατά τους από τους θερινούς 
τόπους βοσκής στους χειμερινούς και αντιστρόφως οφείλουν προ της ανα- 
χωρήσεώς τους να εφοδιάζονται από την αρμόδια Αστυνομική Αρχή με 
άδεια μεταφοράς των ποιμνίων τους και εντός 24ώρου από της αφϊξεώς 
τους στο νέο τόπο να παρουσιάζονται στην επιτόπια 1 Δημοτική ή Κοινοτική 
Αρχή και την αρμόδια Αστυνομική Αρχή και να καταθέτουν αντίγραφο βε- 

βαιώσεως κυριότητος των κατεχομένων απ’ αυτούς ζώων, δηλώνουν δε 
τον τόπο βασκής αυτών και τα στοιχεία ταυτότητας των'ποιμένων που τυ¬ 
χόν χρησιμοποιούνται. 

Άρθρο 5. 

Παρακολούθηση - επίβλεψη ποιμένων 

1. Οι κάτοχοι ποιμνίων υποχρεούνται όπως παρακολουθούν και επιβλέ¬ 
πουν τα ποίμνιά τους ήμέρα και νύκτα, είτε προσωπικώς είτε δια των ποιμέ¬ 
νων τους. 

2. Οι κτηνοτρόφοι και οι ποιμένες αιγοπροβάτων, υποχρεούνται σε περί¬ 
πτωση αναμίξεως με το ποίμνιό τους ξένων ζώων, να ειδοποιούν εντός 
24ώρου τον ιδιοκτήτη ή αν αυτός είναι άγνωστος την επιτόπια Κοινοτική - 
Δημοτική ή Αστυνομική Αρχή. 

3. Οι κτηνοτρόφοι που έχουν τα ζώα τους σε υπόστεγα ή περιφραγμένους 
χώρους (φρακτά) οφείλουν να τοποθετούν στην είσοδο των υποστέγων ή των 
φρακτών μεταλλική πινακίδα όπου θα αναγράφονται κατά τρόπο ανεξίτηλο 
τα στοιχεία ταυτότητός τους. Την ίδια υποχρέωση έχουν και όσοι διατηρούν 
χοιροστάσια ή βουστάσια. 

Άρθρο 6. 

Αυξομείωση ζώων 

Οι κτηνοτρόφοι υποχρεούνται να αναφέρουν εντός 24ώρου στην επιτόπια 
Δημοτική ή Κοινοτική και στην Αστυνομική Αρχή κάθε αυξομείωση του 
ποιμνίου τους (αγορά - σφαγή - θάνατος κ.λπ.) δια εγγράφου δηλώαεως. 

Άρθρο 7. 

Έλεγχος ποιμνίων 

Οι κτηνοτρόφοι υποχρεούνται να δέχονται ελέγχους των ποιμνίων τους 
από Αστυνομικούς και να συμμορφώνονται με τις υποδείξεις αυτών, για την 
αποτελεσματική εκτέλεση του έργου τους. Αν κατά τους ελέγχους αυτούς 
διαπιστωθεί η ύπαρξη ζώων που δεν αναφέρονται στη βεβαίωση κυριότητας 
του κτηνοτρόφου, υπάρχουν δε υπόνοιες ζωοκλοπής, τότε τα ζώα αυτά κα¬ 
τάσχονται και παραδίδονται υπό μεσεγγύηση μέχρις ότου εξακριβωθεί η 
προέλευσή τους, ο δε κάτοχος αυτών τιμωρείται κατά τις διατάξεις της πα- 
ρούσης επιφυλασσομένων των'διατάξεων περί ζωοκλοπής. 

' Άρθρο 8. 

Αγοραπωλησία αιγοπροβάτων 

1. Απαγορεύεται η αγοραπωλησία ή κατ’ άλλον τρόπο μεταβίβαση της 
κυριότητος αιγοπροβάτων, εφ’ όσον δεν συνοδεύεται απο πιστοποιητικό ή 
βεβαίωση κυριότητος εκδοθείσα προ τριών (3) το πολύ ημερών από την επι¬ 
τόπια Δημοτική ή Κοινοτική Αρχή. Το πιστοποιητικό ή η βεβαίωση αυτή 
εκδίδεται σε τρία (3) αντίτυπα. Το ένα αντίτυπο θα παραμείνει στο Δήμο ή 
την Κοινότητα και τ’ άλλα δύο θα θεωρούνται υποχρεωτικώς από την αρμό¬ 
δια Αστυνομική Αρχή μερίμνη του πωλητού αμέσως μετά την έκδοσή τους. 
Το δεύτερο αντίτυπο, θεωρημένο πλέον από την Αστυνομική Αρχή, θα πα- 
ραδίδεται στον αγοραστή και θα συνοδεύει τα ζώα. Το τρίτο αντίτυπο θα πα¬ 
ραμένει στην Αστυνομική Αρχή και βάσει αυτού θα γίνεται η αυξομείωση 
των αιγοπροβάτων από τη δήλωση του πωλητού. 

2. Το πιστοποιητικό ή η βεβαίωση κυριότητος πρέπει να γράφει τα στοι¬ 
χεία και τον τόπο κατοικίας του πωλητή και του αγοραστή των ζώων, μερί¬ 
μνη του πωλητή. 

3. Σε κάθε βεβαίωση θα περιλαμβάνονται είκοσι (20) το πολύ ζώα και θα 
αναγράφονται λεπτομερώς τα χαρακτηριστικά και ιδιαίτερα γνωρίσματα 
κάθε ζώου (γένος, χρώμα, σαμά και χρωματισμός ποδιών κ.λπ.). 

4. Σε περίπτωση σφαγής ή πώλησης ορισμένων μόνο ζώων των αναφε- 
ρομένων στο πιστοποιητικό κυριότητος, μερίμνη του αγοραστή, γίνεται σχε¬ 
τική πράξη στο πιστοποιητικό από την αρμόδια Αστυνομική Αρχή, από την 
οποία χορηγείται νέα βεβαίωση εμφαίνουσα τα μη πωληθέντα και εναπο- 
μείναντα στην κατοχή του ιδιοκτήτη ζώα με την οποία υποχρεούται να κα¬ 
ταθέσει στο Δήμαρχο ή Πρόεδρο της Κοινότητας της κατοικίας του για να 
επέλθει η δέουσα μεταβολή στη δήλωσή του ή να παραδώσει αυτήν σε άλλο 
αγοραστή των ζώων αυτών. 

Άρθρο 9. 

* Σφαγή ζώων 

1. Απαγορεύεται η σφαγή αιγοπροβάτων και χοίρων εφόσον δεν συνο¬ 
δεύονται από βεβαίωση κυριότητος. 

2. Η σφαγή των ζώων γίνεται στα Δημοτικά ή Κοινοτικά σφαγεία μετά 

από προηγούμενο έλεγχο των βεβαιώσεων κυριότητας από την. Αστυνομική 
Αρχή, η οποία ειδοποιείται ευθύνη και μερίμνη του αρμοδίου υπαλλήλου 
σφαγείων. Τα σφάγια σφραγίζονται με σφραγίδα της Κτηνιατρικής Υπηρε¬ 
σίας. ; · 

3. Σε Κοινότητες που δεν υπάρχουν σφαγεία και εφόσον δεν έχει καθορι- 
σθεί τόπος σφαγής με απόφαση του Νομάρχη, η σφαγή γίνεται σε ειδικούς 
χώρους που καθορίζονται από την επιτόπια Κοινοτική Αρχή. Στις περιπτώ¬ 


σεις αυτές οι ενεργούντες τη σφαγή οφείλουν προ της σφαγής, να ειδοποιούν 
την επιτόπια Αστυνομική Αρχή για τον έλεγχο των προς σφαγή ζώων και 
τη σφράγιση των σφαγίων με τη σφραγίδα της Υπηρεσίας. 

4. Τις ίδιες παραπάνω υποχρεώσεις (κρεοσκοπικό έλεγχο σφαγίων ή 
σφράγισμα αυτών) έχουν οι ενδιαφερόμενοι για τη σφαγή ζώων όταν: 

α) Για οποιοδήποτε λόγο (τοπική πανήγυρη, γάμο, βάπτιση κ.λπ.) επι¬ 
βάλλεται η έκτακτη σφαγή ζώων. 

β) Όταν κατ’ έθιμο δωρίζονται σφαγμένα ζώα σε γάμους, βαπτίσεις 
κ.λπ. (κανίσκια). 

γ) Όταν τα σφάγια προορίζονται για δική τους κατανάλωση. 

5. Κατά τη σφαγή απαγορεύεται η αφαίρεση από τα αυτιά των ζώων των 
σκουλαρικιών ή αλλοίωση των άλλων στοιχείων σήμανσης αυτών (ααμάς, 
χρώματος). 

6. Τα δέρματα των ζώων που σφάζονται μέσα και έξω από τα σφαγεία, 
σύμφωνα με τα ανωτέρω καθοριζόμενα, σφραγίζονται από την Αστυνομική 
Αρχή που επελήφθηκε του ελέγχου της κατοχής των ζώων, η οποία και πα- 
ραλαμβάνει για τήρηση τις σχετικές βεβαιώσεις κυριότητας. 

Άρθρο 10. 

Κατοχή - μεταφορά σφαγίων και δερμάτων. 

1. Απαγορεύεται η κατοχή και η μεταφορά σφαγίων και "δερμάτων που 
δεν φέρουν τις παραπάνω υπηρεσιακές σφραγίδες (Κτηνιατρικής Υπηρεσίας 
ή Αστυνομικής Αρχής), εκτός αν από ειδική διάταξη καθορίζεται άλλως. 

2. Κάτοχοι επαγγελματικών ψυγείων - ψυκτικών θαλάμων, αυτοκινή¬ 
των ψυγείων, ως και ιδιοκτήτες αποθηκών δερμάτων και βυρσοδεψείων, 
υποχρεούνται: 

α) Να δηλώνουν στην Αστυνομική Αρχή του τόπου κατοικίας ή επιχείρη¬ 
σης, την κατοχή και τη χωρητικότητα των ψυγείων ή τη λειτουργία βυρσο¬ 
δεψείων και αποθηκών δερμάτων. 

β) Να μη δέχονται σφάγια ή δέρματα, που δεν φέρουν τις προβλεπόμενες 
σφραγίδες και 

γ) Να τηρούν βιβλίο προμήθειας σφαγίων ή δερμάτων, τα οποία θα υπό- 
κεινται σε έλεγχο από την τοπική Αστυνομική Αρχή .με στοιχεία: 

α/α, αριθμός και είδος ζώων ή δερμάτων, ονοματεπώνυμο πωλητή, 
διεύθυνση κατοικίας πωλητή, ημερομηνία αγοράς. 

Άρθρο 11. 

Υποχρεώσεις οδηγών αυτοκινήτων. 

1. Οι οδηγοί αυτοκινήτων υποχρεούνται να αρνούνται την παραλαβή και 
μεταφορά ζώων, εφόσον αυτά δεν συνοδεύονται με σχετικές βεβαιώσεις κυ¬ 
ριότητας. 

2. Επίσης οι οδηγοί αυτοκινήτων (ειδικών μεταφοράς κρεάτων ή μη) 
εκτός από τις υποχρεώσεις που προκύπτουν από άλλες διατάξεις (Υγειονο¬ 
μικού κανονισμού κ.λπ.) υποχρεούνται να αρνούνται την παραλαβή και με¬ 
ταφορά σφαγίων που δεν έχουν υποστεί κρεοσκοπικό έλεγχο ή δεν φέρουν 
την σφραγίδα την Αστυνομικής Αρχής. Αν κατά τον έλεγχο ευρεθούν τέτοια 
σφάγια, κατάσχονται αμέσως και ενεργούνται κατά των παραβατών τα νό¬ 
μιμα. 

Άρθρο 12. 

Υποχρεώσεις κατόχων μελισσών. 

Οι ιδιοκτήτες ή κάτοχοι μελισσών υποχρεούνται να δηλώνουν τον μήνα 
Μάιο κάθε χρόνου με δήλωση του Ν.Δ. 105/1969 στο Δήμαρχο ή Πρόε¬ 
δρο και την Αστυνομική Αρχή τον τόπο διαμονής, τον αριθμό κυψελών με¬ 
λισσών που κατέχουν με τα χαρακτηριστικά αυτών γνωρίσματα (χρώμα, εί¬ 
δος, μέγεθος κ.λπ.) καί την τοποθεσία ή τοποθεσίες που τις έχουν εγκατα- 
ατήσει. Για κάθε αυξομείωση να ενημερώνονται οι παραπάνω Αρχές. Για τη 
μεταφορά και αγοραπωλησία των κυψελών μελισσών εφαρμόζονται οι δια¬ 
τάξεις των άρθρων 8 και 11 της παρούσας Αστυνομικής Διάταξης. 

Άρθρο 13. 

Ποινικές κυρώσεις. 

Οι παραβάτες της παρούσας, που ισχύει για όλη την περιφέρεια του Νο¬ 
μού από της νομίμου δημοσιεύαεώς της, τιμωρούνται με φυλάκιση μέχρι έξι 
(6) μήνες ή με χρηματική ποινή, εκτός εάν από άλλη διάταξη τιμωρούνται 
βαρύτερα."' 

Οι προγενέστερες Αστυνομικές Διατάξεις για το ίδιο αντικείμενο καταρ- 
γούνται. 

(Εγκρίθηκε με την από 4.11.88 απόφαση του Νομάρχη Χανιών). 

Η 1 απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 17 Οκτωβρίου 1988 
Ο Διευθυντής 

ΓΕΡΑΣΙΜΟΣ ΚΑΡΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




